
Ehitusloa andmine (Ringi tn 25) 
1. ASJAOLUD JA MENETLUSE KÄIK
25.07.2016.a Narva Linnavalitsuse korralduse vastuvõtmiseks laekus kinnistu omanikult ehitusloa taotlus (dok. reg nr. 7317/1-16) Ringi tn 25 kinnistule aiamaja ja majandushoone püstitamiseks ning ehitusteatised rajatiste (salvkaev, piirdeaed, kogumismahuti, kasvuhoone) püstitamiseks koos ehitusprojektiga (töö nr 2-2016). 15.09.2016.a ehitusprojekt on kooskõlastatud Ida Päästekeskusega ja arhitektuuri- ja planeerimise osakonna poolt (Ehitisregistri keskkonnas 71753). 
Kõik dokumendid laekusid koos seadusega ettenähtud korras ehitusprojektide ja riigilõivu maksekorraldusega. Ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud ja kooslõstanud Arhitektuuri- ja Planeerimise osakond. Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §38 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 
2.2.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.
2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusluba Ringi tn 25 kinnistule üksikelamu, majandushoone ja rajatiste (salvkaev, piirdeaed, kogumismahuti, kasvuhoone)  püstitamiseks vastavalt ehitusprojektile nr 2-2016.
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

